২৯ ছেপ্তেম্বৰত পতঞ্জলিৰ যোগ নিৰীক্ষক সতীনাথ বাৰালে দৰং জিলাৰ দুনীত এক যোগ শিবিৰত অংশ লৈ জগত গুৰু মহাপুৰুষ শ্ৰীমন্ত শংকৰদেৱক লৈ কৰা বিতৰ্কিত মন্তব্যৰ বিৰুদ্ধে ৰাজ্যজুৰি বিভিন্ন দল-সংগঠন জাঙুৰ খাই পৰাৰ সময়তে আজি সন্ধিয়া গৌৰীসাগৰত ত্ৰিলোচন সাংস্কৃতিক মঞ্চ গৌৰীসাগৰে পতঞ্জলিৰ যোগ নিৰীক্ষক গৰাকীৰ প্ৰতিমূৰ্তি দাহ কৰি তীব্ৰ প্ৰতিবাদ সাব্যস্ত কৰে।
সাংস্কৃতিক মঞ্চটোৰ মুখ্য সংগঠক দাদুল নেওগ আৰু সভাপতি মিন্টু গগৈৰ নেতৃত্বত মঞ্চটোৰ কুৰিজনীয়া সদস্যই গৌৰীসাগৰ তিনি আলিৰ ৩৭ নং ৰাষ্ট্ৰীয় ঘাইপথত ৰূপায়ন কৰা কাৰ্যসূচীত যোগ গুৰু বাবা ৰামদেৱ মুৰ্দাবাদ, সতীনাথ বাৰাল মুৰ্দাবাদ, মহাপুৰুষ গুৰুজনাৰ বিৰুদ্ধে কৰা বিৰ্তকিত মন্তব্য সহ্য কৰা নহ'ব আদি শ্ল'গানেৰে গৌৰীসাগৰত পৰিৱেশ উত্তাল কৰি তোলে।
ইয়াৰ উপৰি জিলাখনৰ অন্যতম সাংস্কৃতিক মঞ্চ ত্ৰিলোচন সাংস্কৃতিক মঞ্চৰ সদস্যসকলে অনাগত দিনত গুৰুজনাৰ বিৰুদ্ধে এনেকুৱা বিৰ্তকিত মন্তব্য কৰাৰ পৰা বিৰত থাকিবলৈ সকিয়াই দিয়ে।
উল্লেখযোগ্য যে শংকৰদেৱ কোনো ডাঙৰ পণ্ডিত নহয়, নামঘোষাত কোনো ভাল কথা নাই, নামঘৰত মিঠাতেল চাকি মূর্খই জ্বলাই বুলি শনিবাৰে মন্তব্য কৰিছিল সতিনাথ বাৰালে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
